Umuhimu wa elimu

UMUHIMU WA ELIMU

Elimu ni tendo au uzoefu wenye athari ya kujenga akili, tabia ama uwezo
wa kimaumbile wa mtu binafsi.

Katika jitihada za kutafuta elimu hapa duniani, ni juu yetu kujitahidi
sana kusoma kwa bidii mambo yenye faida maishani; na mtu huambulia elimu
za aina mbalimbali kutoka katika vyanzo tofauti tofauti vya elimu.

Dunia ya leo inahitaji utaalam/ufundi wa namna nyingi kwa mtu mmoja ili
afanikiwe na kuwa kivutio katika soko la ajira na kuweza kwenda na
wakati kulingana na mabadiliko ya sayansi na teknolojia. Ndio maana
waswahili husema kuwa “Mgaagaa na upwa hali wali mtupu (mkavu), lazima
ataambulia angalau dagaa tu” vivyo hivyo katika kuipata elimu ni muhimu
kutokata tama mapema.

Tusijiweke nyuma katika elimu yoyote yenye faida maishani, japo “Elimu
yenye faida” inaweza kuwa na tafsiri tofauti kwa watu tofauti na elimu
ina umuhimu wake kwa namna yake kama ifuatavyo:-

Elimu ni urithi pekee usio hamishika kwa mwanadamu.

Lengo kuu la elimu ni kuhakikisha kwamba mwanadamu anapata maendeleo
endelevu katika maisha yake ya uzima wa sasa na wa baadaye, ili kulinda
na kudumisha utu wake pamoja na kuendelea kuimalisha haki zake za
msingi.

Kila mtu anapaswa kuhakikisha kuwa elimu anayoipata inamsaidia kuchangia
maendeleo ya jamii husika, sanjari na kukuza uelewano, uvumilivu na
urafiki kati ya watu na mataifa mbalimbali na kwa njia hii watu wanaweza
kujenga misingi ya haki na amani. Elimu ya nyakati hizi lazima imuandae
mwanafunzi kwa ajili ya maisha ya baadae ambayo hakuna mtu anayeweza
kuyatabiri; maisha ya mbeleni yatatatuliwa na teknolojia ambayo
haijagunduliwa bado na ni muhimu kumpa mtoto elimu bora ili kumjengea
maisha bora ya baadae na elimu ni lazima ikidhi misingi ya jamii na
mahitaji ya mwanafunzi lazima yapewe kipaumbele ipasavyo.

Njia bora ya kujenga taifa imara ni kuwekeza katika elimu.

Taifa linapowekeza katika elimu kwa vijana na wananchi wake linajenga na
kuimarisha kizazi cha sasa na cha baadae, na wala si kuwa na ufahari wa
kujenga majumba na kununua vitu vya thamani viharibikavyo ndani ya muda
mfupi.

Ni vyema kuwekeza katika elimu ili kujikwamua na umaskini na kuimarisha
nguzo ya taifa lolote ambayo ni rika la ujana. Hivyo elimu tuipatayo ni
mradi wa kudumu wa taifa na kwa maslahi ya nchi.

Elimu ni moja ya nyenzo muhimu ya kutatua matatizo katika jamii.

Kila mwanadamu huishi kwa aina fulani ya ujuzi unaomsaidia kupata kipato
uitwao elimu. Ujuzi huu unatumika katika kuondoa umaskini na kutatua
matatizo yanayoikumba jamii kama barabara, ujenzi, usafirishaji, kilimo
n.k na elimu mbalimbali kama elimu ya ufundi, biashara, kilimo n.k
hutatua matatizo hayo.

Kwa mantiki hiyo, ili matatizo mengi yatatuliwe katika jamii, aina
fulani ya ujuzi inahitajika eneo hilo; kwa mfano:- elimu ya mazingira
husaidia kutunza rasilimali za taifa na kuongeza ufanisi wa kazi na
maisha bora kwa wananchi kwa kutatua tatizo la ukame na njaa na
mengineyo. Elimu ya udaktari huzifanya afya zetu kuwa imara muda wote
ili tufanye kazi kwa ajili ya ujenzi wa taifa. Mwalimu anamuhitaji
daktari na daktari anamhitaji mkulima kwa chakula ili aweze kutibu watu
vizuri. Naam tunategemeana kiujuzi na kimaarifa.

Elimu huongeza upeo (Uwezo) wa kufikiri wa mwanadamu.

Fikra ni kitu muhimu sana katika maisha ya mwanadanu yeyote, kwani akili
na utashi humwezesha kuishi na kufanya maamuzi ya kimaisha. Kwa kuwa
kila mtu amezaliwa akiwa na akili timamu hivyo elimu huongeza upeo wa
kufikiri na humpa mtu nafasi ya kufanya maamuzi magumu ya kimaisha kwa
usahihi na ufanisi wa hali ya juu.

Kwa njia hii watu wengi wamekuwa na maarifa ya aina nyingi yanayowafanya
wafikiri kwa viwango vya juu kuliko hapo awali, na tuwekeze katika elimu
ili tujikwamue kimaisha.

Maisha ya msomi na mtu asiyesoma ni tofauti kabisa kwani msomi ana upeo
mkubwa wa kufikiri na wa kukabiliana na changamoto za kimaisha kuliko
mtu asiye na elimu ya kutosha. Na mwandishi mmoja wa vitabu, mashairi na
mwanasiasa wa kiingeleza, Bwana Joseph Adison alisema, “Education is a
companion which no misfortune can degress, no crime can destroy, no
enemy can elianate, no desposition can enslave, at home a friend, abroad
an introduction, in solitude a solace, and in society an ornament. It
chastens vice, it guides virtue, it gives at once grace and government
to genius, without it what is a man? A splendid slave, reasoning
savage.” Mwisho wa kunukuu.

Elimu husaidia watoto kujua haki zao.

Watoto wanapozaliwa hawana uwezo wa kutofautisha ni kipi kibaya na ni
kipi kizuri kati ya yale wanayotendeka katika mazingira yao.Kwa hivyo
wanaweza kutendewa dhuluma na wakose kujue.Lakini wanapoingia pale
shuleni wanaelimishwa na walimu kuhusu haki zao na wanatiwa nguvu ya
kuripoti visa vyovyote vile vya dhuluma.Pia vitabu vingi tu
vinavyotumiwa shuleni vinawaelimisha juu ya haki zao.Hii husaidia
kupunguza dhuluma za watoto kwa sababu watu wanajua wakiwadhulumu
watachukuliwa sheria na wataishia gerezani au kutozwa faini.

Elimu humwezesha mtu kujitegemea.

Mtu anapoelimishwa anapanga maadili mengi yanayomsaidia kufanya vitu
vingi kwa urahisi sana.Kwa mfano ukisoma somo la kibiashara,utakuwa na
uwezo wa kujifungulia biashara katika eneo la kimkakati na kupata faida
kubwa.Hii humfanya mtu kuyakidhi maisha yake bila kuwatategemea wazazi
wake.

Elimu huboresha maisha ya kijamii ya watu.

Katika vituo mbalimbali vya elimu,kuna wanafunzi wengi sana wanaotafuta
elimu.Hii husababisha mwingiliano kati ya wale wanafunzi.Kuna vikudi
vidogo vidogo mle shuleni ambavyo husaidia sana kuinua maisha ya kijamii
ya wale wanafunzi.

Elimu husaidia kutambua na kukuza talanta za watoto.

Watoto wanapoenda shuleni huweza kutambua talanta zao kupikia kwa
shughuli za nitalala kama vile michezo,tamasha za muziki,tamasha za
maigizo na kadhalika.Watoto wanapong'aa sana kwa hizo shughuli wanapata
misaada kutoka kwa shule zao na pia serikari hivyo basi kukuza talanta
zao.

Hivyo yatosha kusema kuwa, elimu ndiyo utajiri usioweza kuibiwa au
kuharibika hadi mtu anapoondoka hapa duniani; ingawa kuwekeza katika
elimu ni mkakati wa muda mrefu unaohitaji dhamira, subira na kwamba
matokeo yake huonekana baada ya muda mrefu wa uwekezaji.